На основу одредаба члана 18. Закона о кинематографиjи („Службени гласник РС”, бр. 99/11, 2/12 и 46/2014), Уредбе о критериjумима, мерилима и начину избора проjеката у култури коjи се финансираjу и суфинансираjу из буџета Републике Србиjе, аутономне покраjине, односно jединица локалне самоуправе („Службени гласник РС”, бр. 105/2016 И 112/2017) и Упутства о додели средстава Филмског центра Србиjе бр. 03-220 од 21.2. 2022. године, Филмски центар Србиjе, установа културе, (у даљем тексту: „Центар“) расписуjе

**Jавни конкурс за финансирање и суфинансирање проjеката у кинематографиjи за 2023. годину у категориjи: Суфинансирање производње домаћих дугометражних играних филмова за децу и омладину**

Овим конкурсом се суфинансираjу проjекти у кинематографиjи за 2023. годину у категориjи: Суфинансирање производње домаћих дугометражних играних филмова за децу и омладину, коjи се бираjу на основу критериjума из овог конкурса чиме се директно средства конкурса усмераваjу на стварање и промовисање производа од културног значаjа.

**Филм за децу и омладину подразумева филм чиjа су циљна група првенствено деца и омладина, прилагођен jе њиховом узрасту, ограничен потребама и темама тога узраста и у први план ставља свет деце, свет њихове међусобне интеракциjе, као и интеракциjе са стариjима, са jасним уметничким претензиjама, али и видљивим педагошким учинком. Такав филм подразумева, пре свега: разумљивост, jасноћу излагања, допадљивост, могућност идентификациjе и поспешивање дечиjе имагинациjе.**

ОПШТЕ ОДРЕДБЕ

Право учествовања на конкурсу имаjу правна лица и предузетници, носиоци ауторских имовинских права, са дугометражним играним филмовима у траjању од наjмање 60 минута, а коjи испуњаваjу следеће услове:

– да су уписани у одговараjући регистар Агенциjе за привредне регистре (у даљем тексту: „АПР“) коjи се води за териториjу Републике Србиjе, са регистрованом претежном делатношћу производње кинематографских дела, аудио-визуелних производа и телевизиjског програма или дистрибуциjе кинематографских дела, аудио-визуелних дела и телевизиjског програма или приказивања кинематографских дела (у даљем тексту: „Продуценти“),

– да им пословни рачуни нису блокирани у периоду од дана подношења приjаве на конкурс до дана доношења одлуке Управног одбора о избору добитника средстава по конкурсу;

– да немаjу неплаћене обавезе по основу пореза и других jавних давања, на дан подношења приjаве на конкурс.

Као доказ испуњења услова наведених у претходном ставу, приликом приjаве на конкурс заинтересовани учесник мора да достави:

– извод са интернет странице Агенциjе за привредне регистре на којем се види претежна делатност Продуцента;

– извод са интернет странице Народне банке Србиjе на којем се види да Продуцент ниjе у блокади.

Право учествовања на конкурсу нема:

**– продуцент који је поднео пријаву са истим пројектом на Јавни конкурс за финансирање и суфинансирање пројеката у кинематографији за 2023. годину у категоријама: Суфинансирање развоја пројеката домаћих дугометражних играних и документарних филмова и Суфинансирње производње домаћих дугометражних играних филмова;**

**– добитник средстава по раниjим конкурсима, осим у категориjама Финансирање унапређења и развоjа сценариjа и Суфинансирање развоја проjеката, са истим пројектом;**

– добитник средстава по раниjим конкурсима коjи ниjе у року испунио обавезе из или у вези са конкурсом и уговором закљученим на основу конкурса, односно обавезе настале као последица раскида уговора закљученог на основу конкурса према министарству надлежном за послове културе (у даљем тексту: ”Министарство”) и/или према Центру и/или учесницима у реализациjи подржаних проjеката, као и лица повезана са њим, док те обавезе не измири;

– лице коме jе изречена мера забране учествовања на конкурсима Центра, као и са њим повезана лица, до истека периода за коjи jе изречена забрана;

– предузетник или правно лице у којем jе члан конкурсне комисиjе или лице повезано са њим оснивач, директор, члан управног/надзорног одбора или другог органа, заступник или прокуриста;

– предузетник или правно лице са проjектом у којем jе члан конкурсне комисиjе или лице повезано са њим ангажован као члан ауторске екипе;

– лица која аплицирају на конкурс са филмовима коjи су jавно приказани до затварања конкурса;

– лица која аплицирају на конкурс са наменским филмовима, нарученим филмовима, наставним филмовима, филмовима намењеним маркетингу и реклами, као и филмовима са порнографским садржаjем, садржаjем коjим се отворено вређа људско достоjанство, коjим се заговара или подстиче дискриминациjа, мржња или насиље против лица или групе лица због њиховог припадања или неприпадања некоj раси, вери, нациjи, етничкоj групи, полу, сексуалноj опредељености или неком другом личном своjству;

– лица коjа се налазе у поступку повраћаjа државне или помоћи мале вредности (де минимис помоћи);

– лица коjа су била у тешкоћама у смислу прописа о правилима за доделу државне помоћи.

Под повезаним лицем из става 1, тачка 2) и 4) овог члана подразумева се:

– правно лице у коjем то лице поседуjе значаjно учешће у капиталу или право да такво учешће стекне из конвертибилних обвезница, вараната, опциjа и слично;

– правно лице у којем jе то лице контролни члан друштва (контролисано друштво);

– правно лице коjе jе заjедно са тим лицем под контролом трећег лица;

– физичко лице или предузетник коjи jе био власник или већински члан лица коме jе изречена мера забране.

Под повезаним лицем из става 1, тачке 5) и 6) овог одељка подразумева се:

– крвни сродник члана конкурсне комисиjе у правоj линиjи и крвни сродник у побочноj линиjи закључно са другим степеном сродства;

– супружник и ванбрачни партнер члана конкурсне комисиjе и њихови крвни сродници закључно са првим степеном сродства;

– усвоjилац или усвоjеник члана конкурсне комисиjе, као и потомци усвоjеника;

друга лица коjа са чланом конкурсне комисиjе живе у заjедничком домаћинству.

Приjаве са неверодостоjним и нетачним подацима биће одбачене, а њихови подносиоци санкционисани забраном учествовања на jавним конкурсима Центра у траjању до пет година.

ДОДЕЛА СРЕДСТАВА

По основу овог jавног конкурса Центар може доделити средства у износу до 50% укупних трошкова буџета проjекта коjим се конкурише, осим за нискобуџетне проjекте где се може доделити и до 100% укупних трошкова буџета проjекта. За потребе овог конкурса под нискобуџетним проjектом сматра се проjекат чиjи укупан буџет износи мање од 30.000.000 динара.

Средства се додељуjу у виду субвенциjе и то у бруто износу (износу пре одбитка пореза и других накнада).

Коначни износ средстава коjи изабрани подносилац проjекта може добити зависи од расположивих буџетских средстава Центра опредедељених по овом конкурсу.

КОНКУРСНА ДОКУМЕНТАЦИJА

Учесници конкурса дужни су да уз конкурсну приjаву доставе следећу конкурсну документациjу: завршну верзију сценарија; синопсис; редитељску експликацију; биографију редитеља и сценаристе; профил продуцентске куће и биографиjу продуцента; продуцентску експликациjу; листу ауторске екипе филма са писаним изjавима сваког члана екипе коjи jе наведен у листи да ће учествовати у производњи филма; листу глумачке и техничке екипе филма (уколико постоjи у овоj фази проjекта) са писаним изjавима сваког члана екипе коjи jе наведен у листи да ће учествовати у производњи филма; визуелне референце, доказ о регулисаним ауторским правима – копиjу уговора закљученог са сценаристом, редитељем и/или свим другим ауторима чиjа се ауторска дела користе за потребе реализациjе проjекта коjим се учествуjе на конкурсу; финансиjски план (очекивани прилив средстава); релевантне доказе о начину финансирања проjекта – искључиво на српском jезику (уколико их продуцент поседује у овој фази конкурса, нпр: банкарске гаранције, гарантовани новац из страних фондова, копродукционе уговоре са иностраним продуцентима, потврде о поседовању одговарајућих техничких капацитета или доказе о учешћу правних лица која такве капацитете поседују и сл.); буџет филма (детаљан предрачун филма); дистрибутерски и маркетиншки план (уколико постоjе у овоj фази проjекта); временски план реализациjе; изjаву о претходно добиjеним jавним средствима (додељеноj државноj помоћи и додељеноj де минимис помоћи по свим основама у текућоj и претходне две фискалне године); да се учесник конкурса не налази у поступку повраћаjа државне или де минимис помоћи и да учесник конкурса ниjе био привредни субjект у тешкоћама у смислу прописа о правилима за доделу државне помоћи.

Редитељи – дебитанти достављаjу и досадашње радове на активном линку.

КРИТЕРИJУМИ ЗА ИЗБОР ПРОJЕКАТА

Одлука о избору пројеката биће донета у складу са критеријумима за избор пројеката у кинематографији који се финансирају и суфинансирају из буџета Републике Србије утврђеним Законом о кинематографији („Сл. гласник РС“, бр. 99/2011, 2/2012 – испр. и 46/2014 – одлука УС) и Уредбом о критеријумима, мерилима и начину избора пројеката у култури који се финансирају и суфинасирају из буџета Републике Србије, аутономне покрајине, односно јединице локалне самоуправе („Сл. гласник РС“, бр. 105/2016 И 112/2017), и то:

1) оригиналност, аутентичност идеjе, теме и садржаjа сценариjа;

2) иновативност, убедљивост сценариjа и допринос развоjу филмског jезика;

3) наративна структура сценариjа, карактеризациjа ликова и уверљивост диjалога;

4) оцена доприноса значаjу домаће кинематографиjе;

5) допринос сценариjа у представљању духа времена;

6) очекивана привлачност филма за домаћи и међународни културни простор;

7) успешност претходних филмских проjеката редитеља филма (гледаност, учешће на фестивалима, награде);

8) изводљивост проjекта: буџет, сложеност снимања, план и термини снимања;

9) учешће страних продуцената у проjекту;

10) усклађеност проjекта са општим интересом у култури и циљевима и приоритетима конкурса;

11) квалитет и садржаjна иновативност проjекта;

12) капацитети потребни за реализациjу проjекта и то:

(а) стручни, односно уметнички капацитети,

(б) неопходни ресурси;

13) финансиjски план – разрађеност, усклађеност са планом активности проjекта, економичност и укљученост више извора финансирања;

14) степен утицаjа проjекта на квалитет културног живота заjеднице.

ТРАJАЊЕ JАВНОГ КОНКУРСА

Конкурс је отворен месец дана од дана јавног објављивања у ”Вечерњим новостима”, односно до 6. октобра 2023. године.

Пријавни формулар и конкурсна документација достављају се на српском језику у електронској форми у ПДФ формату (осим за буџет који није потребно претварати у ПДФ) **за сваки документ посебно према редоследу**наведеном у пријави, на електронску адресу Центра: **konkurs2023@fcs.rs**  са обавезном назнаком назива пројекта и назива конкурса за који се пројекат пријављује, у subject-у.

Формулар конкурсне пријаве и прилози који су саставни део конкурсне документације, доступни су на интернет страници Филмског центра Србије **(**[**www.fcs.rs**](http://www.fcs.rs/)**).**

Неблаговремене и непотпуне пријаве, пријаве које нису поднете од овлашћених лица, пријаве које нису поднете на прописаном формулару и пријаве које нису предмет јавног конкурса неће се разматрати.

ДОНОШЕЊЕ ОДЛУКЕ

Конкурсна комисија у року од 60 дана од затварања конкурса доноси предлог о избору пројеката по расписаном јавном конкурсу и доставља га Управном одбору. На основу предлога конкурсне комисије, Управни одбор Центра доноси одлуку о избору пројеката и додели средстава за суфинансирање изабраних пројеката у року од 15 дана од доношења предлога комисије.

Са редитељима и изабраним подносиоцима пројеката, који су претходно доставили уверење пореске управе о измиреним јавним приходима, не старије од 10 дана, којим се потврђује да Продуцент нема доспеле, а неплаћене обавезе по основу пореза, биће закључени уговори о суфинансирању пројеката.

ОСТАЛЕ ИНФОРМАЦИЈЕ

У складу са Правилником о изменама и допунама Правилника о плану подрачуна консолидованог рачуна трезора („Сл. гласник РС“, број 143/22), подносилац захтева је дужан да у надлежној филијали Управе за трезор отвори посебан наменски подрачун за јавна средства која добије из буџета. За све ближе информације подносилац захтева треба да се обрати надлежној филијали Управе за трезор.

У овом тексту конкурса садржана су сва правила и услови који ће се примењивати приликом спровођења овог конкурса. На сва питања која нису изричито регулисана одредбама овог конкурса примењиваће се одредбе Закона о кинематографији и Закона о општем управном поступку.

Подношењем пријаве на конкурс учесници конкурса потврђују да су упознати и да прихватају овде наведене услове расписаног конкурса.

Све додатне информације и објашњења од значаја за спровођење поступка конкурса могу се добити путем телефона број: 011 2625-131, или путем електронске поште на: **konkurs2023@fcs.rs.**